2013.06.08+Costabona

=8 de juny de 2013=

**Refugi d'Ulldeter (després de l'intent frustrat al Costabona).**

La sortida estava prevista per arribar al Costabona (2.464 m) i les fonts del Tec. Les previsions metereològiques no eren bones, però. Arribem a Setcases sobre les 9 del matí i després de deliberar, optem per prendre una decisió quan arribem al peu del pic. Després de prendre la pista a la que s'accedeix per la carretera que va de Setcases a Vallter, direcció Espinavell, arribem a la Collada Verda. No es veu més enllà de 30 m. de la boira espessa. Tot i així, tres agosarats, carreguen les motxilles i inicien la ruta. La resta decideix retrocedir en cotxe fins a Setcases. Ja de baixada pedrega i pensem que els que van caminant abandonaran, amb seny, la gesta. I així és. La muntanya diu que no amb pedra, boira i llampecs i cal respectar-la. A Setcases ens retrobem i decidim - ja que som a 150 km de Barcelona, i és la darrera sortida del curs-, quedar-nos a dinar al Ripollès. Però la sort ens acompanya. Surt el sol i unànimament (quasi!) decidim enfilar-nos fins a Vallter i acostar-nos al refugi d'Ulldeter. Encara tirarem una mica més enllà, direcció Ull de Ter. Vistes magnífiques del Bastiments (2.881 m.). El Costabona, serà en tornar de vacances.

[|Cliqueu] per veure les fotos